Document ID: /roh_data/filtered/fineweb-2-filterrobots_roh.jsonl.gz/66486

TEMA
ECONOMIA & TAXAS
BUNA LAVUR E PAJA GISTA
Esser uman vul era dir avair ina lavur che fa senn. Perquai dovra era il Grischun avunda plazzas da lavur cun pajas gistas. Il turissem, l’industria ed il mastergn èn, ensemen cun in ferm sectur da servetschs publics, las pitgas las pli impurtantas da l’economia grischuna. L’agricultura stgaffescha grazia a sia tgira da la cuntrada il fundament per il success dal turissem. In svilup persistent da quests secturs economics sto vegnir realisà a favur da l’entira populaziun. Igl è da resguardar la distribuziun gista dal bainstar producì ed il schanetg da las basas da vita e da l’economia.
BAINSTAR PUBLIC ENSTAGL PRIVILEGIS
Il diever abusiv ed ina concurrenza da taglias ruinusa d’ina vart, pachets da spargn per la gronda part da la populaziun da l’autra vart, quai ha caracterisà ils davos 10 onns. La politica da finanzas duai puspè vegnir messa en il servetsch dal bainstar public. Il Grischun promova cun meds publics mo quai che è al medem mument socialmain gist, ecologicamain raschunaivel ed economicamain respunsabel. In stadi ferm cun chargias fiscalas gistas è ina premissa indispensabla per quai.
President PS-cumission “economia & taxas”:
Lukas Horrer, deputà en il Cussegl grond, 079 781 06 86, <email-pii>